EkBass/fiwiki-20250220-pages-articles huggingface dataset:
Anja Lamminpää

Anja Marjatta Hastell (o.s. Lamminpää; s. 18. kesäkuuta 1931 Ulvila) on aktiiviuransa lopettanut suomalainen koripalloilija.Urheilumme Kasvot Osa 3, Hastell o.s. Lamminpää, Anja Marjatta, sivu 832, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Anja Hastell kuului Suomen naisten koripallomaajoukkueeseen, kun se osallistui ensimmäisen kerran EM-kilpailuihin Moskovassa 1952. Suomi voitti kisoissa ainoastaan Itä-Saksan, ja tuossa ottelussa Hastell teki eniten pisteitä (12). Hän pelasi yhteensä 5 maaottelua, joissa teki 42 pistettä. Kotimaassaan Hastell edusti Porin Vetoa. Hän voitti seurassa yhden Suomen mestaruuden (1951) ja kolme hopeaa. lisäksi hän voitti TUL:n mestaruuden vuonna 1951 ja kymmenen piirinmestaruutta, joista neljä TUL:n sarjoista. Hastell oli ammatiltaan kampaaja ja hänen kotikuntansa on Pori. == Lähteet == *Suomen Koripalloliiton tilastopalvelu * Helsingin Sanomat 26.5.1952 === Viitteet === Luokka:Suomalaiset koripalloilijat Luokka:Vuonna 1931 syntyneet Luokka:Elävät henkilöt
Murrostorstai

Murrostorstai oli Eduskuntatalon edustalla 4. marraskuuta 1993 järjestetty työttömien suurmielenosoitus. Mielenosoitukseen osallistui pitkälti yli 10 000 ihmistä. Vaikka mielenosoitukseen oli saapunut Suomen oloissa poikkeuksellisen paljon väkeä, oli tilaisuuden järjestänyt työttömien valtakunnallinen yhteistyöjärjestö odottanut paikalle vieläkin enemmän.Ylen Elävä arkisto Mielenosoituksen henki oli aggressiivinen.Kyteekö Suomessa uusi Murrostorstai, Länsiväylä Vuonna 1996 järjestettiin kakkosmurrostorstai, mutta siihen aikaan työttömyys alkoi Suomessa jo hellittää, eikä mielenosoitus kerännyt yhtä suuria ihmisjoukkoja kuin ensimmäinen murrostorstai. Kaksi ensimmäistä murrostorstaita olivat työttömien mielenosoituksia. Osallistujat olivat ympäri Suomea saapuneita ihmisiä, jotka olivat laman seurauksena jääneet työttömäksi. Kolmas murrostorstai järjestettiin Helsingissä 30. huhtikuuta 2009. Kuten edeltäjänsä, sekin pyrki politisoimaan lamasta selviämistä ja sen vaikutusta yksilöön. Järjestäjinä toimi laaja yhteenliittymä opiskelijoita, talonvaltaajia, vasemmistonuoria ja muita yhteiskunnallisia liikkeitä. Murrostorstain 2009 viestinä oli, että kapitalistit pitää saada taantuman maksajiksi. Mielenosoituksen järjestäjät julistivat muun muassa, että heidän elvytyspakettinsa on hyvin yksinkertainen: rahat pois rikkailta, rahat pois pörsseiltä, rahat pois pankeiltaValtamedia.net . Murrostorstai 2009 kulkueen aikana tapahtui yksittäisiä järjestyshäiriöitä kuten pulloja heittelyä ja töhrimistä. Murrostorstain mielenosoituksen 2009 osallistui noin tuhat henkeä.Innostaako taantuma taas vappumarssille, Uusi Suomi ==Lähteet== Luokka:Mielenosoitukset ja levottomuudet Suomessa Luokka:1993 Luokka:1996 Luokka:2009
Dagmar Overbye

Dagmar Johanne Amilie Overbye (23. huhtikuuta 1883 – 6. toukokuuta 1929) oli tanskalainen sarjamurhaaja, joka surmasi vuosina 1913–1920 useita lapsia. 3. maaliskuuta 1921 hän sai kuolemantuomion yhdeksästä murhasta, mutta tuomio muutettiin elinkautiseksi vankeudeksi. Uhreja on väitetty olleen vielä enemmän, yhdeksän ja kahdenkymmenenviiden väliltä. Yksi Overbyen surmaamista lapsista oli hänen omansa. Overbye työskenteli lastenkasvatuksen parissa. Uhrinsa hän kuristi, hukutti tai poltti kaakeliuunissa. Hän tuhkasi, hautasi ja kätki ruumiita ullakolle. Hän kuoli vankeudessa 46-vuotiaana. == Aiheesta muualla == * Kvinfo NYT: Dagmar Overby (1887–1929) Overbye, Dagmar Overbye, Dagmar Overbye, Dagmar Overbye, Dagmar
Pahkala (Himanka)

Pahkala on noin 250 asukkaan kylä Kalajoen kaupungissa, entisen Himangan kunnan alueella Pohjois-Pohjanmaalla, noin 10 kilometriä Himangan kirkonkylältä itään, kohti Rautiota. Pahkalan postinumero oli aiemmin 68130 Pahkala, mutta nykyisin se kuuluu Himangan kirkonkylän kanssa samaan postinumeroalueeseen 68100 Himanka. Maa- ja metsätalous ja yritystoiminta ovat suurimmat työllistäjät kylällä. Pahkalasta käydään töissä Himangan kirkonkylän ja Kalajoen lisäksi lähikaupungeissa Kannuksessa ja Kokkolassa. Kylällä oli oma ala-aste, jota kävivät myös naapurikylien kuten Pöntiön oppilaat. Kylän lävitse virtaa Himanganjoki. == Etäisyydet == * Himanka kk. 10 km * Kalajoki 23 km * Kannus 33 km (myös lähin rautatieasema) * Kokkola 50 km == Lähteet == * Pahkala-Pernu kyläyhdistys == Aiheesta muualla == * Pahkala-Pernu kyläyhdistyksen internetsivut Luokka:Himangan kylät Luokka:Pohjois-Pohjanmaan maakunnan entiset taajamat
M/S Polarlys

M/S Polarlys on Norjan Hurtigruten-reitillä, Kirkkoniemestä Bergeniin liikennöivä laiva. Sen omistaa Hurtigruten Group ASA -varustamo ja se on rakennettu vuonna 1996. Laiva on 123 metriä pitkä ja 19,5 metriä leveä. Aluksen nopeus on 18 solmua ja bruttovetoisuus 11 341\. Aluksella on seitsemän kantta, sen matkustajakapasiteetti on 737 henkeä, ja vuodepaikkoja on 479. Laivassa on tilaa 35 autolle. == Rakentaminen == Alus tilattiin 14. kesäkuuta 1994 Ulstein Verftiltä Ulsteinvikistä Norjasta. Sen köli laskettiin 23. tammikuuta 1995 telakkanumerolla 223 ja alus laskettiin vesille 4. marraskuuta. Alus valmistui 18. maaliskuuta 1996 ja se luovutettiin Troms Fylkes Dampskibsselskap A/S:lle 23. maaliskuuta ja sen kastoi Ann-Kirstin Olsen.DNV == Liikennöintihistoria == Alus aloitti liikennöinnin Bergenin ja Kirkenesin välillä 17. huhtikuuta 1996. Se rekisteröitiin Narvikiin Hurtigruten Group ASA:lle maaliskuussa 2006.faktaomfartyg.se == Lähteet == == Aiheesta muualla == Luokka:Hurtigruten
Marcus Annius Verus

Marcus Annius Verus (1. – 2. vuosisata) oli roomalainen poliitikko ja keisari Marcus Aureliuksen isänisä.Birley s. 236 Veruksen isä, Annius Verus oli kotoisin Ucubista, Etelä-Hispaniasta ja noussut urallaan senaattoriksi ja preettoriksi asti. Nuorempi Verus oli puolestaan sukunsa ensimmäinen patriisi, johon hänet korotettiin keisari Vespasianuksen ja Tituksen kaudella. Hän toimi konsulina kolmesti, mikä oli suuri kunnia, vuosina 97, 121 ja 126 ja oli Rooman kaupunginprefektinä keisari Hadrianuksen aikana.Cambridge Ancient History s. 135–136Grant s. 25 Veruksen vaimo oli Rupilia Faustina, jonka kanssa hän sai kolme lasta:Birley s. 29. *Marcus Annius Libo, vuoden 128 konsuli *Annia Galeria Faustina, eli Faustina vanhempi, Rooman keisari Antoninus Piuksen vaimo *Marcus Annius Verus, Rooman keisari Marcus Aureliuksen isä Jälkimmäinen kuitenkin kuoli hänen poikansa Marcus Annius Catilius Severuksen, eli Marcus Aureliuksen, ollessa vielä nuori, joten Verus adoptoi tämän ja huolehti hänestä. Myöhemmin Marcus Aurelius kirjoitti edesmenneestä isoisästään erittäin lempeään sävyyn.Birley s. 33, 35. == Lähteet == * * * === Viitteet === Luokka:Roomalaiset poliitikot
Jääpallon Euroopan-mestaruuskilpailut 1913

Jääpallon Euroopan-mestaruuskilpailut 1913 järjestettiin Davosissa, Sveitsissä. Kilpailuihin osallistui kahdeksan maata: Alankomaat, Belgia, Englanti, Italia, Itävalta, Ranska, Saksa ja Sveitsi. Euroopan-mestaruuden voitti Englanti. Vuoden 1913 Euroopan-mestaruuskilpailut oli ensimmäinen jääpallon maajoukkueiden arvoturnaus. Euroopan-mestaruuskilpailuja ei ole järjestetty uudelleen sen jälkeen. Kilpailua juhlistettiin 101 vuotta myöhemmin, jolloin Davosissa järjestettiin epävirallinen Euroopan- mestaruusturnaus. Seuraavissa jääpallon arvokilpailuissa, Oslon talviolympialaisissa 1952, ei enää yksikään Euroopan-mestaruuskisoihin osallistuneista maista ollut edustettuna. Turnauksen koko olemassaolo on sittemmin kyseenalaistettu, koska tuloksia tai tietoja ei ole löytynyt. Turnauksen voittajaksi on myös ehdotettu Saksaa. == Katso myös == IIHF:n mestaruuskilpailut 1913 - onko kyse tästä turnauksesta? ==Lähteet== *Suomen Jääpalloliitto – Historia *Bandytipset – Bandy World Map *http://www.kuzbassbandyclub.ru/mainnews/archive/2502--lr- ===Viitteet=== Luokka:Vuoden 1913 jääpallo Luokka:Jääpallokilpailut Luokka:Euroopan- mestaruuskilpailut Luokka:Davosin urheilu
Rekolanmäen koulu

Rekolanmäen koulu on vuonna 2004 perustettu, Vantaan Koivukylän suuralueen Asolan kaupunginosassa sijaitseva noin 420 oppilaan suomenkielinen alakoulu (luokka-asteet 1–6). Erityisopetusta annetaan luokka-asteilla 1–7 kehitysvammaisille. Koulussa on oma kirjasto, liikuntasali, joka toimii myös juhlasalina. Koulussa järjestetään muun muassa Suomen Punaisen Ristin järjestämä LäksyHelppi ja Reddiekids-kerho. Koulussa on joka kevät Kykymatinea, jossa koululaiset voivat halutessaan esiintyä. Koulun perinteisiin liittyvät 6. joulukuuta järjestettävät Suomen Itsenäisyyspäiväjuhlat. Juhlassa lauletaan perinteiset kappaleet ”Lippulaulu" ja ”Maamme”. Itsenäisyyspäiväjuhlaan sisältyy ruokatarjoilu ja tanssit. Koulun eteläpuolella toimii Rekolanmäen päiväkoti (Hansinkatu 4). Tiedosto:Rekolanmäen koulu1 - Asola - Vantaa - m.jpg|Rekolanmäen koulu alarinteen suunnalta. Tiedosto:Rekolanmäen koulu3 - Asola - Vantaa - m.jpg|Rekolanmäen koulu koulupihalta nähtynä. ==Lähteet== == Aiheesta muualla == Luokka:Vantaan peruskoulut Luokka:Asola
Neela

Neela on alun perin intialainen naisen etunimi. Nimi tuli Suomessakin käyttöön 1900-luvun loppupuolella ja on vuosituhannen vaihteen jälkeen selvästi yleistynyt. Vuoden 2019 loppuun mennessä se oli annettu noin 1180 henkilölle, joista yli puolet on 2010-luvulla syntyneitä. Vuodesta 2020 lähtien Neelan nimipäivä on 20. huhtikuuta. == Tunnettuja Neeloja == * Neela Ramgopal (1935–2023), intialainen karnaattisen musiikin laulaja ja opettaja ==Lähteet== Luokka:Etunimet
Lorium

Lorium oli antiikin aikainen kylä Etruriassa, Italiassa, Via Aurelian varrella hiukan Rooman kaupungista länteen. Rooman keisari Antoninus Pius vietti nuoruusvuotensa Loriumissa ja keisariksi tultuaan rakennutti sinne palatsin. Hän myös kuoli siellä 7. maaliskuuta 161. Myös Marcus Aurelius vietti paljon aikaa Loriumissa. Vuosina 1823–1824 tehdyissä kaivauksissa Loriumista löytyi useita hautojen, piirtokirjoitusten ja rakennusten jäännöksiä. == Lähteet == * === Viitteet === Luokka:Arkeologiset kohteet Italiassa Luokka:Regio VII Etruria
Teddy Riner

Teddy Riner (s. 7. huhtikuuta 1989) on ranskalainen judoka. Riner on voittanut maailmanmestaruuden yli 100-kiloisten sarjassa Rio de Janeirossa 2007, Rotterdamissa 2009, Tokiossa 2010, Pariisissa 2011, Rio de Janeirossa 2013, Tšeljabinskissa 2014, Astanassa 2015, Budapestissä 2017 ja Dohassa 2023 sekä avoimessa sarjassa Pariisissa 2008 ja Marrakechissa 2017. Hän on eniten maailmanmestaruuksia voittanut judoka lajin historiassa. Tokiossa 2010 hän sai lisäksi avoimessa luokassa hopeaa. Pekingin 2008 olympialaisissa hän saavutti yli 100 kilon sarjassa pronssia. Lontoon 2012, Rio de Janeiron 2016 ja Pariisin 2024 olympialaisissa hän voitti yli 100-kiloisten sarjan. Tokion olympialaisissa 2020 hän sai yli 100 kilon sarjassa pronssia. Hän oli lisäksi mukana sekajoukkuekilpailun olympiakultaa voittaneessa Ranskan joukkueessa 2020 ja 2024. Vuosina 2007, 2011, 2013, 2014 ja 2016 hän voitti Euroopan- mestaruuden yli 100-kiloisten sarjassa. Tappio Pariisin Grand Slamissa helmikuussa 2020 japanilaiselle Kokoro Kageuralle oli Rinerin ensimmäinen tappio sitten syyskuun 2010. Hänen voittoputkensa oli 154 perättäisen ottelun mittainen. Vuoden 2024 kesäolympialaisten avajaisissa Riner sytytti olympiatulen yhdessä pikajuoksija Marie-José Pérecin kanssa. thumb|none|Tokio 2010 == Lähteet == * Profiili JudoInside.com ===Viitteet=== Luokka:Ranskalaiset judokat Luokka:Ranskalaiset olympiavoittajat Luokka:Vuonna 1989 syntyneet Luokka:Elävät henkilöt
Maaseudun Kukkasrahasto Säätiö

Maaseudun Kukkasrahasto Säätiö perustettiin vuonna 1949 tukemaan suomalaisten lasten ja nuorten kasvatusta sekä ammattiin tähtäävää koulutusta. Säätiö jakaa vuosittain stipendejä, opintorahoja ja toiminta-avustuksia. Lisäksi säätiö jakaa vuosittain Vuoden kasvattaja -palkinnon. Säätiön hallituksen nimittää Keskustanuorten hallitus. Säätiön sääntöjen mukaan sen tarkoituksena on keskustanuorten tukeminen. Tammikuusta 2014 huhtikuuhun 2015 säätiö antoi keskustanuorille yhteensä 230 000 euroa. Vuoden 2006 presidentinvaaleissa säätiö tuki pääministeri Matti Vanhasen kampanjaa 50 000 eurolla. Korkeimman hallinto-oikeuden linjauksen mukaan säätiö ei ole yleishyödyllinen, koska sen avustuksista yli puolet ohjautuu keskustanuorille. Säätiö ei saa julkista tukea, ei myöskään Sosiaali- ja terveysjärjestöjen avustuskeskuksen tukea. Säätiö omisti aiemmin Karto Oy:n ja Putinki Oy:n, joiden osakeomistuksen se luovutti Minela Säätiölle. Vuonna 2020 säätiö valmisteli Nuorisosäätiön ARA- asuntojen hankkimista. Hanke ei toteutunut. == Lähteet == Luokka:Suomalaiset säätiöt Luokka:Suomen Keskusta
Maksim Rakov

Maksim Rakov (s. 7. helmikuuta 1986) on kazakstanilainen judoka. Rakov voitti maailmanmestaruuden alle 100-kiloisten sarjassa Rotterdamissa 2009 ja sai samassa painoluokassa hopeaa Pariisissa 2011. Hän sijoittui seitsemänneksi alle 90-kiloisten sarjassa Kairon MM-kilpailuissa 2005 ja alle 100-kiloisissa Tokion MM-kilpailuissa 2010. Rakov voitti Aasian mestaruuden vuonna 2009 alle 100-kiloisten sarjassa. Vuonna 2007 hän saavutti Aasian-mestaruuskilpailuissa pronssia alle 90-kiloisissa. Aasian kisoissa hän sai hopeaa 90 kg:n sarjassa Dohassa 2006 ja 100-kiloisissa Incheonissa 2014 sekä pronssia alle 100-kiloisissa Kantonissa 2010. == Lähteet == * Profiili JudoInside.com Luokka:Kazakstanilaiset judokat Luokka:Vuonna 1986 syntyneet Luokka:Elävät henkilöt
Yhdystie 7715

Yhdystie 7715 on Keski-Pohjanmaalla Kokkolassa, kokonaisuudessaan entisen Lohtajan kunnan alueella kulkeva yhdystie. Tien pituus on noin 15 kilometriä. Tie palvelee lähinnä paikallista liikennettä ja yhdistää Lohtajan kyliä toisiinsa ja valtatieverkkoon. Tie on kokonaisuudessaan päällystetty. Tien ympäristö on määritelty kulttuuriympäristön ja maiseman vaalimisen kannalta tärkeäksi alueeksi. == Reitti == *Kokkola **Marinkainen (vt 8 E8) **Karhi **Lohtaja kk. **Jokikylä (vt 8 E8) == Historiaa == Yhdystien 7715 osuus Marinkaisista Lohtajan kirkonkylälle (ja edelleen Ala-Viirteelle) on historiallisen Pohjanmaan rantatien ja myöhemmin valtatien 8 vanha linjaus. 1950-luvulla valtatie 8 rakennettiin kulkemaan lähes viivasuorasti vanhan linjauksen kaakkoispuolelle. Karhin kylässä yhdystien 7715 vieressä on Kasakkakivi. Kasakkakiven takaa kerrotaan perimätiedon mukaan Erkki Erkinpoika Anttilan ampuneen Karhin taloja ryöstelleen kasakan kesällä 1808.Lohtajan kunta 1984 Lohtajan kirkonkylän kupeessa, hautausmaan ja kappelin lähellä on tien varrella vanha mestauspaikka. Mestauspaikkaa lienee viimeksi käytetty 1796. == Lähteet == * * Keski-Pohjalaisia museoita ja kulttuuriympäristöjä - Lohtaja === Viitteet === 7715 Luokka:Lohtaja
Rafik Halliche

Rafik Halliche (; s. 2. syyskuuta 1986 Alger) on algerialainen jalkapalloilija. Puolustajana pelaavaa Halliche edustaa Qatarin pääsarjassa pelaavaa Qataria. == Ura == Halliche pelasi kotimaassaan NA Hussein Deyn joukkueessa vuosina 2004-2008, jossa hän toimi myös kapteenina vuosina 2006-2008World Cup Profile: Rafik Halliche Goal 1.5.2010 Viitattu 17.6.2010 ennen siirtymistään Portugaliin allekirjoitettuaan neljän vuoden sopimuksen Benfican kanssa. Joukkue kuitenkin lainasin hänet saman tien tammikuussa 2008 Nacionaliin.Rafik Halliche (CD Nacional Funchal) Transfermarkt Viitattu 22.9.2009 24\. elokuuta 2010 Halliche siirtyi Englannin Valioliigaan ja Fulhamiin 3-vuotisella sopimuksella.Halliche Signs Fulham FC Viitattu 24.8.2010 Hän pelasi ensimmäisen ottelunsa Fulhamin paidassa 8. tammikuuta 2011 FA Cupin ottelussa Peterboroughta vastaan. Hän tuli ottelun toisen puoliajan lopulla vaihdosta kentälle. Kaksi viikkoa myöhemmin Halliche pelasi ensimmäisen valioliigaottelunsa 22. tammikuuta 2011 Stoke Cityä vastaan. Cup ottelun tavoin hän tuli vaihdosta kentälle 75 minuutin jälkeen. Ottelu jäi myös Hallichen viimeiseksi kaudella 2010–2011. Kaudella 2011–2012 Halliche jäi kokonaan ilman peliaikaa edustusjoukkueessa. Elokuussa 2012 Halliche siirtyi kahden vuoden sopimuksella portugalilaiseen Académicaan.Halliche assina por duas temporadas expresso.sapo.pt 31.8.2012 Viitattu 17.6.2014 Heinäkuussa 2014 Halliche siirtyi Qatar SC:n riveihin vuoden sopimuksella.Rafiq Halliche Arrives In Doha qsl.com.qa 14.7.2014 Viitattu 19.8.2014 == Maajoukkueura == Halliche pelasi ensimmäisen maaottelunsa Algerian maajoukkueessa 31. toukokuuta 2008 Senegalia vastaan, tullessaan 75 minuutin kohdalla vaihdosta kentälle Antar Yahian tilalle. === Afrikan-mestaruuskilpailut 2010 === Ensimmäisen maalinsa Halliche teki vuoden 2010 Afrikan kisoissa Malia vastaan 14. tammikuuta 2010. Hän pelasi samaisessa turnauksessa ensimmäiset arvokisansa, jossa Algeria selvisi pronssiotteluun saakka, mutta hävisi sen Nigerialle 1-0. === MM-kisat 2010 === Halliche pelasi Algerian kaikki kolme ottelua vuoden 2010 MM-kisoissa, jossa maa jäi alkulohkoon. === MM-kisat 2014 === Halliche valittiin 2014 MM-kisoihin. Hän pelasi kaikki kolme alkulohkon peliä ja teki turnauksessa yhden maalin Etelä-Koreaa vastaan.Algeria teki ennätyksellisen määrän maaleja - Etelä-Korean jatkohaaveille kuolinisku yle.fi 22.6.2014 Viitattu 23.6.2014 Halliche pelasi myös Saksaa vastaan neljännesvälierässä, jossa hän toimi myös maansa kapteenina. Algerian kisat päättyivät kyseiseen otteluun. === Afrikan-mestaruuskilpailut 2019 === Halliche kuului Afrikan-mestaruuden 2019 voittaneeseen joukkueeseen. == Saavutukset == * Afrikan-mestaruuskilpailut ** Kultaa 2019 ** 4. sija 2010 * DZFoot d'Or **3. sija 2009 == Lähteet == == Aiheesta muualla == * Worldfootball Luokka:Algerialaiset jalkapalloilijat Luokka:Vuonna 1986 syntyneet Luokka:Elävät henkilöt
Terramaren kulttuuri

Terramaren kulttuuri oli vallihaudoin ja maavallein linnoitettuja asuinpaikkoja rakentanut pronssikautinen kulttuuri Italiassa. Se ajoitetaan vuosiin 1700–1150 eaa. Terramaren kulttuuri esiintyi pelkästään Emilia- Romagnan alueella. Ihmiset elivät metsästyksellä, karjanhoidolla ja maanviljelyllä. He asuivat puutaloissa kylissä. Kulttuuri muuttui äkisti varhaisena etruskikulttuurina pidettyyn Villanovan kulttuuriin. Terramaren kulttuuri ajoitetaan keski- ja myöhäispronssikauteen suunnilleen aikaan 1700–1150 eaa. Etelämpänä italiassa vallitsi Apenniinien kulttuuri. Niinpä kulttuuri oli minolaisen ja mykeneläisen kulttuurin aikalainen. Terramaren kulttuurin ihmisiä on väitetty mm. Tonavalta tulleiksi ja ligurialaisten sukuisiksi. Kulttuurin nimitys tulee terra marna -maannoksesta, joka on entistä järven pohjaa. == Talot, kylät == thumb|Terrameren kulttuurin paalutalot saattoivat näyttää tältä. Talot olivat hirsitaloja, ja saatettiin kuivalla maallakin rakentaa tolppien varaan. 60 kylää tunnetaan, lähes kaikki Emilian alueelta Pohjois-Italian Pojoen laaksosta. Keskipronssikauden kylien ala oli 1–2 ha, mutta myöhäispronssikautistan jopa 60 ha. Keskipronssikautista 2ha kylää ympäröivä alue oli yleensä 25 km² ja MBII-kaudella kylien väli saattoi olla niinkin pieni kuin 2 km. MBII-keskipronssikautisessa kylässä saattoi asua noin 250–260 asukasta. MBIII-kaudella jotkut kylät ympäröitiin vallihaudoin ja ne kasvoivat jopa 20 ha kokoisiksi. == Hautaukset == Hautaukset olivat sekä tavallisia että polttohautauksia. Polttohautaus lienee tullut myöhäisellä kaudella. == Terramaren kulttuurin tuho == Noin 1200–1150 eaa. Terrameren kulttuuri tuhoutui äkisti ja kylät hylättiin. Niissä oli asunut RB-myöhäispronssikaudella jopa 150 000 – 200 000 asukasta. Kylien autioituminen saattoi johtua nälästä. Varsinkin Emilian alue tyhjeni sadoiksi vuosiksi. Kulttuurin jälkeen tuli esi-etruskilainen proto-Villanovan kulttuuri, jossa on Terrameren tai uurnakenttäkulttuurin piirteitä. Proto- villanovalaiset hautasivat uurniin. == Löytöpaikkoja == Muinaisia Terramaren kulttuurin kyliä. *Santa Rosa di Poviglio *Fondo Paviani *Case del Lago *Case Cocconi *Anzola dell'Emilia == Katso myös == * Tumuluskulttuuri * Villanovan kulttuuri ==Aiheesta muualla== * Anzola dell'Emilia Luokka:Pronssikauden kulttuurit Luokka:Italian historia
Rossija-turnaus 1974

Rossija-turnaus 1974 (Russian Government Cup) oli sanomalehti Rossijan järjestämä jääpalloturnaus, joka pelattiin Arkangelissa 25.-27. tammikuuta 1974. Turnauksen voitti Ruotsi. === Sarjataulukko ja ottelutulokset === Joukkue O V T H Maalit Pts Ruotsi 3 3 0 0 11–5 6 – – 3–1 Neuvostoliitto 3 1 0 2 8–7 2 1–4 2–3 5–0 Suomi 3 1 0 2 9–10 2 3–4 – – Norja 3 1 0 2 5–11 2 – – 4–3 ==Lähteet== * Mitä Missä Milloin 1975, Urheilu, sivu 445 (ISBN 951-1-01580-x) * Norjan jääpallomaaottelut 1927-1999 Luokka:Vuoden 1974 jääpallo Luokka:Arkangeli
Karl Weissenberg

Karl Weissenberg (11. kesäkuuta 1893 – 6. huhtikuuta 1976) oli Wienissä syntynyt itävaltalainen fyysikko. ==Opinnot ja ura== Yliopisto-opintojaan hän suoritti Wienin yliopistossa, Berliinin yliopistossa ja Jenan yliopistossa pääaineenaan matematiikka, sivuaineina hänellä oli fysiikka ja kemia. Jenassa Weissenberg suoritti tohtorin tutkinnon vuonna 1916 ja Berliinissä hän toimi professorina. Urallaan hän on työskennellyt matematiikan, röntgensäteilyn, kristallografian ja reologian parissa. Weissenberg aloitti kuuden vuoden kestoisen röntgenkristallografian kanssa työskentelyn vuonna 1922 liityttyään Kaiser Wilhelm -instituuttiin. Hän saavutti alalla sekä teoreettisia, että kokeellisia tuloksia. Vuonna 1933 hän muutti Britanniaan ja keskittyi siellä reologiaan. Weissenbergin ilmiö ja Weissenbergin luku ovatkin saaneet nimensä Karl Weissenbergilta. == Lähteet == ==Aiheesta muualla== * Karl Weissenberg, 80th Birthday Celebration Essays Luokka:Itävaltalaiset fyysikot Luokka:Vuonna 1893 syntyneet Luokka:Vuonna 1976 kuolleet
Litu

thumb|Kesäkuuruohon (Lunaria annua) lituja ja siemeniä Litu on yksi kasvien hedelmätyypeistä. Litu on kuiva, tavallisesti aukeava ja koostuu kahdesta kalvon erottamasta emilehdestä. Litujen ulkonäkö vaihtelee kasvilajista riippuen ja toisinaan se voi muistuttaa palkoa. Litu on tyypillinen hedelmä ristikukkaiskasvien (Brassicaceae) heimossa, kuten esimerkiksi rikkalutukalla (Capsella bursa-pastoris), peltotaskuruoholla (Thlaspi arvense) ja peltoukonnauriilla (Erysimum cheiranthoides),. Muun muassa peltoretikalla (Raphanus raphanistrum) tavattava murtolitu eli nivellitu erotetaan toisinaan lidusta omaksi hedelmätyypikseen. == Lähteet == * Nettikasvio - Kasvien luokittelun perusteet Luokka:Hedelmätyypit
Orosius

Paulus Orosius (300 – 400-luku) oli roomalainen kristitty historioitsija. Hän oli kirkkoisä Hieronymuksen ja Augustinuksen ystävä ja toimi alkujaan presbyteerinä Lusitaniassa 400-luvun alussa. Augustinuksen pyynnöstä hän kirjoitti laajan historiateoksen, Historiae adversus paganos (), jossa koko maailmanhistorian syntymistä vuoteen 417 esitetään Jumalan suunnitelmana kristinuskon synnyttämiseksi ja levittämiseksi. Muita Orosiuksen teoksia ovat Priscillianusta ja Origenesta vastaan kirjoitettu Commonitorium de errore Priscillianistarum et Origenistarum ja toinen teos pelagiolaisia vastaan (Liber apologeticus contra Pelagianos). == Lähteet == * Luokka:Roomalaiset historioitsijat Luokka:Kristilliset apologistit
Weissenberg

Weissenberg voi tarkoittaa: * von Weissenberg, aatelissuku ==Henkilöitä== * Alexander von Weissenberg (1822–1901), suomalainen virkamies ja senaattori, Suomen prokuraattori 1886–1890 * Alexis Weissenberg (1929–2012), bulgarialais- ranskalainen pianisti * Arthur von Weissenberg (1863–1945), suomalainen hovioikeudenneuvos, sotaylioikeuden puheenjohtaja ja kansanedustaja * Axel Leonard von Weissenberg (1868–1958), suomalainen insinööri, virka- ja valtiopäivämies * Dan Kristian von Weissenberg (1936–2020), suomalais- ruotsalainen toimittaja ja kirjailija * Ernest Bernhard von Weissenberg (1787–1842), suomalainen valtioneuvos ja kenraalikuvernöörinkanslian päällikkö * Eva von Weissenberg (1911–2010), suomalainen taidemaalari * Gabriel Karl Bernhard (Gay) von Weissenberg (1901–1984), suomalainen vapaaopiston johtaja ja yliopistonlehtori * Isaac Meir Weissenberg (1881–1938), puolalainen jiddišin kielellä kirjoittava kirjailija * Karl Weissenberg (1893–1976), itävaltalainen fyysikko, jonka mukaan on nimetty fysiikassa käytetyt käsitteet Weissenbergin ilmiö ja Weissenbergin luku. * Paul Weissenberg, saksalainen EU- virkamies ja varapääjohtaja ==Muita== *Weissenbergin komitea, vuosina 1885–1886 toiminut komitea, jonka oli määrä koota Suomen perustuslait
Brian Oldfield

Brian Oldfield (1. kesäkuuta 1945 Elgin, Illinois – 26. maaliskuuta 2017) oli yhdysvaltalainen kuulantyöntäjä. Oldfield osallistui Münchenin kesäolympialaisiin vuonna 1972, jossa hän sijoittui kuudenneksi. Olympialaisten jälkeen hän ryhtyi ammattilaisurheilijaksi ja solmi sopimuksen International Track Associationin (ITA) kanssa. Oldfield siirtyi käyttämään myös pyörähdystyyliä ja kehitti siihen saakka vähän käytettyä tyyliä. Vuonna 1975 Oldfield työnsi 22,86 m, joka ylitti yli metrillä silloisen virallisen ulkoratojen maailmanennätyksen (Yhdysvaltain Al Feuerbachin 21,82). Hän työnsi myös sisäradoilla jo vuonna 1973 yli virallisen maailmanennätyksen. Tuloksia ei kuitenkaan hyväksytty maailmanennätyksiksi, koska Oldfield oli ammattilaisurheilija. Ammattilaisstatuksensa vuoksi hän ei voinut osallistua Montrealin olympialaisiin, mutta hän kävi harjoituskentällä esittelemässä kykyjään: Reijo Ståhlberg kertoi nähneensä Oldfieldin pukkaavan yli 24-metrisiä yliastuttuja harjoitustyöntöjä. Ammattiurheilijana Oldfield oli showmies joka pukeutui värikkäästi ja poseerasi mm. Playgirl-lehdessä. Vuonna 1978 Oldfield osallistui Maailman vahvin mies -kilpailuun, jossa hän sijoittui seitsemänneksi kymmenen kilpailijan joukossa. Oldfield sai vuonna 1980 takaisin amatööriurheilijan statuksen ja työnsi 38-vuotiaana 1984 viralliseksi Yhdysvaltojen ennätykseksi 22,19 metriä. == Ennätykset == * kuulantyöntö, ulkoradat: 22,86 m, El Paso, Teksas (10. toukokuuta 1975) * kuulantyöntö, sisäradat: 22,11 m, Daly City, Kalifornia (4. huhtikuuta 1975) * kiekonheitto: 62,25 (1975) == Saavutukset == * 6. sija Münchenin kesäolympialaisissa 1972, tulos 20,91 ==Lähteet== * http://www.sports-reference.com/olympics/athletes * http://www.sports-reference.com/olympics/summer/1972 * http://www.iaaf.org/athletes * http://www.btinternet.com * http://www.athletix.org/Statistics * http://openjurist.org * http://www.brianoldfield.com/biography === Viitteet === Luokka:Yhdysvaltalaiset kuulantyöntäjät Luokka:Yhdysvaltalaiset voimamiehet Luokka:Vuonna 1945 syntyneet Luokka:Vuonna 2017 kuolleet
Monika Wegler

Monika Wegler (s. 1949 Köln) on valokuvaaja ja kirjailija, joka kirjoittaa eläinaiheisia kirjoja muun muassa kaniineista. Hänen kirjojaan on julkaistu 1980-luvulta lähtien. Itse kirjoittamissaan teoksissa hän on käsitellyt muun muassa lemmikkieläinten ruokintaa, sisäsiisteyttä, terveydenhoitoa ja kasvatusta, ja hän on tehnyt kirjojen kuvituksen pääosin itse omilla valokuvillaan. Hän antaa kirjoissaan lisäksi ohjeita lemmikkieläinten hyvinvoinnin seuraamiseen ja niiden totuttamiseen muihin lemmikkeihin. ==Suomennettuja teoksia== ===Kirjailijana=== * Kääpiökanit (Zwergkaninchen). Helsinki: Tammi, 1989. ISBN 951-30-8974-6 * Kaniinit (Kaninchen richtig pflegen und verstehen). Helsinki: Tammi, 1991. ISBN 951-30-9445-6 * Koirat (Hunde richtig pflegen und verstehen). Helsinki: Tammi, 1993. ISBN 951-30-9923-7 * Kääpiökanini ja minä (Mein Zwergkaninchen und ich). Helsinki: WSOY, 2001. ISBN 951-0-25465-7 * Kääpiörotuiset kanit (Zwergkaninchen). Helsinki: Gummerus 2011. ISBN 978-951-20-8413-5 ===Valokuvaajana=== * Kissat (Katzen). Teksti: Katrin Behrend. Helsinki: WSOY, 1992. ISBN 951-0-18098-X * Noutajat (Retriever richtig pflegen und verstehen). Teksti: Brigitte Schneidermann. Helsinki: Tammi, 1998. ISBN 951-31-0918-6 * Hamsterini ja minä (Mein Hamster und ich). Teksti: Peter Hollmann. Helsinki: WSOY, 2001. ISBN 951-0-25464-9 * Undulaattini ja minä (Mein Wellensittich und ich). Teksti: Immanuel Birmelin. Helsinki: WSOY, 2001. ISBN 951-0-25467-3 * Kissanpennut (Unser Kätzchen). Teksti: Brigitte Eilert-Overbeck. Helsinki: Gummerus, 2012. ISBN 978-951-20-8838-6 ==Lähteet== *Wegler, Monika Athesia Kalenderverlag. *Kanipalsta Leukapussi 2/2004. Oulun seudun jyrsijäharrastajat ry:n jäsenlehti. == Aiheesta muualla == * Monika Weglerin kotisivut Luokka:Saksalaiset tietokirjailijat Luokka:Saksalaiset valokuvaajat Luokka:Elävät henkilöt Luokka:Vuonna 1949 syntyneet
Kyllä nolottaa

Kyllä nolottaa () on tanskalainen komediasarja. Sarjan huumori perustuu kiusallisiin ja noloihin tilanteisiin, joihin päähenkilöllä Frankilla on taipumus tahtomattaan jatkuvasti joutua. Sarja on ollut Tanskassa hyvin suosittu. Frankia esittää Frank Hvam, joka kehitti sarjan idean yhdessä toista päähenkilöä näyttelevän Casper Christensenin kanssa. Sarjan on sanottu ottaneen vaikutteita yhdysvaltalaisesta komediasarjasta Jäitä hattuun.http://www.amazon.com/dp/B001PQGSTK Sarjan roolihahmoilla on samat etunimet kuin heitä näyttelevillä henkilöillä. Suomessa sarjaa esitti FST5 tiistai-iltaisin. Ruotsiksi sarjan nimi on Pinsamt. Sarjan pohjalta tehtiin elokuva Klovni – Kyllä nolottaa vuonna 2010. ==Jaksot== ===1. tuotantokausi=== # Viisivuotispäivä # Uudet tanskalaiset # Kotihovimestari # Dalai Lama # Huumeiden kummisetä # Älä nosta koiraa # Isän viimeinen toivomus # Koko 44 # Hedelmätilaus # Hyvästi jälleen, äiti ===2. tuotantokausi=== # Casa tua # Bye bye Bodil # Tapaus Don # Thorin silmä # Kuninkaallinen hovinarri # It’s a jungle down there # Lähettiläs # Ristiäiset # Marketin tyttö # Frankin mahtava loma ===3. tuotantokausi=== # Roséviinin kirous # Lontoon kashmiiri # Pepino & Pepito # Rakkaamme Nina # 100 päivää Forumissa # Biggie Blackie # Eläköön demokratia # Homojen Kennedy # Tilintarkastajasmurffi-cd # Hyvää joulua, Frank! ===4. tuotantokausi=== # Nuoret sydämet # Isän luona # Juhannus # Bornholm # Apina nimeltä Ditmark # Jarlin kuolema # Pivertin polttarit # Hejsan, Ruotsi # Tango kolmelle # Ups! ===5. tuotantokausi=== # Mamma Mia # Lisää juustoa, Christian Braad Thomsen? # Valkoisen talon ainesta # Kiitos ja näkemiin # Japanilainen puutarha # Fredriksbergin velho # Kuuntele, Frank! # Onneksi olkoon, Frank # Lahjamuhvi # Yllätys, Mia! ===6. tuotantokausi=== # Tuhmuuksia # Turpa kiinni # Kaislatossut ja muna # Rouva Satunnainen # Herra pomo # Metsästystä linnassa # Bispebjerg-temppu # Halaus on hyvä hinta # Harrastelijat # Väärä paskahälytys ==Lähteet== Luokka:Tanskalaiset televisiosarjat Luokka:Tilannekomediat
Attu (Aleutit)

Attu on läntisin ja suurin saari Nearsaarten saariryhmässä Aleuteilla Alaskan osavaltiossa Yhdysvalloissa. Saari sijaitsee 180. pituuspiirin länsipuolella eli itäisellä pallonpuoliskolla. Attun saari on läntisin paikka maailmassa, kansainvälisen päivämäärärajan mukaan. Saaren pinta-ala on 893 km². Attu on vulkaaninen saari, jossa on meri-ilmasto. Toisessa maailmansodassa Japanin joukot valtasivat saaren vuonna 1942 ja yhdysvaltalaiset kanadalaisten avustuksella valtasivat sen takaisin Yhdysvalloille 11. toukokuuta 1943. Maihinnousijoilla oli noin 15 000 miestä ja japanilaisilla 2 900, joista 2 872 kaatui ja 28 jäi vangiksi. Maihinnousijoiden tappiot olivat 549 kaatunutta ja 1 148 haavoittunutta. Myös tauteihin ja pakkaseen kuoli paljon miehiä. ==Katso myös== * Aleuttien saarten sotaretki * Luettelo Aleuttien saarista == Lähteet == Luokka:Aleutit
The Haunting – paholaistalo

The Haunting – paholaistalo () on yhdysvaltalainen vuonna 1999 valmistunut kauhuelokuva, jonka ohjasi Jan de Bont. Elokuva on uusintaversio vuoden 1963 elokuvalle Yö kauhujen talossa. ==Juoni== Elokuvan päähenkilöt ovat satunnaisia unihäiriöistä kärsiviä potilaita, jotka pääsevät koekaniineiksi pelontutkimistestiin. Testi järjestetään yli 100 vuotta vanhassa jättimäisessä kartanossa, jonka rakentanut kreivi yhä kummittelee. Potilaat tapaavat talonmies Luken, joka lyöttäytyy heidän seuraansa. Vähitellen naispotilaille aletaan kummitella, mutta miehet eivät usko sanaakaan. Potilaille kerrotaan talon historiasta ja kreivistä, joka halusi saada talonsa täyteen lasten ääniä ja hankki tehdastyöläislapsia taloonsa asumaan ja tappoi heitä monia satoja. Eräänä päivänä kartanon käytävän seinälle on ilmestynyt verellä kirjoitettu teksti, josta kaikki syyttelevät toisiaan. Pelkotestin järjestäminen alkaa vaikuttaa liian vaaralliselta ja se päätetään perua, kun kuolleiden lasten haamut alkavat ahdistaa erästä naispotilasta, joka osoittautuu kreivin perilliseksi. Lopulta kummitus on vähällä tappaa talonmiehen ja pian sen jälkeen pelkotesti perutaan ja potilaat päättävät lähteä kauhutalosta, mutta perilliseksi osoittautunut nainen palaa lasten haamujen pakottamana huoneeseensa ja potilaat päättävät pelastaa hänet. Kummitus onnistuu vihdoin tappamaan talonmiehen ja koditon naispotilas käskee kreivin haamua häipymään maan päältä Helvettiin. Koditon nainen jää asumaan taloon vapauttaakseen kuolleiden lasten henget. ==Näyttelijät== Luokka:Vuoden 1999 yhdysvaltalaiset elokuvat Luokka:Yhdysvaltalaiset kauhuelokuvat Luokka:Jan de Bontin ohjaamat elokuvat Luokka:Yhdysvaltalaiset uudelleenfilmatisoinnit Luokka:DreamWorksin elokuvat
Psycho Mind

Psycho Mind on suomalaisen Thee Apple Thieves -yhtyeen toinen studioalbumi, joka julkaistiin 14. lokakuuta 2009 suomalaisen Jupiter Stroll Recordsin kautta. Albumin äänitti ja miksasi entinen Charon-yhtyeen kitaristi Jasse Hast. Albumin masteroinnista vastaa Mika Jussila Finnvox-studiolta. == Kappaleet == # # # # # # # # # # # # # == Kokoonpano == ;Yhtye * Mickey Whyte – laulu, kitara * Harry Myers – kontrabasso, taustalaulut * J. Parkerstein – kitara, piano * Mark Who? – rummut ;Vierailevat muusikot * Jasse Hast – kitara (Cold As Ice, Shackled By Love & Tomorrow Never Comes) * Sanna Määttä – taustalaulut (Cold As Ice, Tomorrow Never Comes, Juliet & Chemicals) * Anne Koivisto – taustalaulut (Juliet "Barscene") * Petri Helgren – taustalaulut (Juliet "Barscene") * Markus Ikävalko – taustalaulut (Juliet "Barscene") == Lähteet == Luokka:Thee Apple Thievesin albumit Luokka:Vuoden 2009 albumit
Paramount Streaming

Paramount Streaming on yhdysvaltalainen yhtiö, joka on osa suurempaa Paramount Global -yhtiötä. Yhtiö tunnettiin aiemmin nimellä CBS Interactive, jolloin se oli verkkomediapalvelu, jonka palveluihin kuuluvat sekä tieto että viihde. Yhtiön vastuualueeseen kuuluvat muun muassa brändit CNET, TV.com, ZDNet, Metacritic, GameSpot, Giant Bomb ja Last.fm. CBS myi valtaosan verkkopalveluistaan Red Ventureslle vuonna 2020 ja sen nimeksi vaihdettiin ViacomCBS Streaming. Myöhempina niminä olivat CBS All Access ja sittemmin Paramount+. ==Lähteet== ==Aiheesta muualla== * Paramount Streaming Luokka:Yhdysvaltalaiset viestintäyhtiöt
5 cm Granatwerfer 36

5 cm Granatwerfer 36 (tunnetaan myös nimellä 5 cm leichter Granatenwerfer 36 ja lyhenteellä 5 cm leGrW 36) oli Wehrmachtin toisessa maailmansodassa käyttämä pienoiskranaatinheitin. Rheinmetall-Borsig AG aloitti 5 cm Granatwerfer 36:n suunnittelun vuonna 1934 ja saksan armeija otti aseen käyttöön vuonna 1936. Sen tarkoitus oli täydentää joukkojen tulivoimaa tilanteissa, joissa vihollispesäkkeet olisivat käsikranaatin tavoittamattomissa. Vuoteen 1938 asti aseessa oli käytössä monimutkainen tähtäyskaukoputki, jonka käytöstä luovuttiin sen hankaluuden takia. Vuonna 1941 5 cm Granatwerfer 36 todettiin soveltuvan huonosti rooliin johon se oli tarkoitettu. Aseen kranaatti oli liian heikkotehoinen ja sen kantama koettiin riittämättömäksi. Heittimen valmistus lopetettiin ja vuonna 1942 se otettiin pois etulinjan joukoilta ja siirrettiin lähinnä reserviyksiköiden käyttöön. Näiden joukkojen käytössä se säilyi sodan loppuun asti. Saksalaisten joukkojen lisäksi myös bulgarialaiset ja slovakialaiset joukot käyttivät heitintä toisessa maailmansodassa. Heittimen hyvä puoli oli sen suhteellisen kevyt paino, jonka johdosta kaksi sotilasta riitti sen liikutteluun. Tämän vuoksi vuosina 1944-1945 saksalaiset joukot ottivat laajasti käyttöön ranskalaisilta ja neuvostoliittolaisilta joukoilta haltuunotettuja 50 mm kranaatinheittimiä. Luokka:Rheinmetall Luokka:Kranaatinheittimet
Hahmo

Sana hahmo voi viitata moneen eri asiaan. Hahmolla voidaan tarkoittaa ainakin: *kuvitteellista hahmoa esimerkiksi kirjassa *epämääräistä maiseman, näkymän tai muun visuaalisen havainnoinnin kohdetta *sanahahmoa, kielitieteellistä käsitettä *hahmopsykologiassa esiintyviä hahmolakeja *hahmo, datasta tunnistettava malli tai kaava hahmontunnistuksessa *hahmo, emergentti ylätason kokonaisuus *Hahmo, suomalainen rap-artisti, Mikrofonistit-yhtyeen jäsen *Hahmo, sukunimenä: ** Joonas Hahmo (s. 1983), suomalainen DJ ja musiikkituottaja ** Sirkka-Liisa Hahmo (s. 1941), suomalainen kielitieteilijä ja professori
Barcelona-paviljonki

Barcelona-paviljonki on Ludwig Mies van der Rohen suunnittelema rakennus Barcelonassa. Saksan hallitus tilasi sen Miesiltä vuoden 1929 Barcelonan maailmannäyttelyä varten. Rakennus purettiin 1930, mutta rakennettiin uudelleen 1986. Barcelona-paviljonki tunnettiin alkujaan Saksan-paviljonkina, sillä se oli saksalaisten paviljonki maailmannäyttelyyn. Alkujaan maailmannäyttelyn piti keskittyä teollisuuden haaroihin, eikä yksittäisten valtioiden pitänyt luoda omia paviljonkejaan. Saksalaisten kuultua, että sekä Iso-Britannia että Ranska suunnittelivat omaa paviljonkiaan, he palkkasivat Mies van der Rohen luomaan Saksan-paviljongin.Campbell, s. 39 Miesin paviljongilla ei periaatteessa ollut mitään käyttötarkoitusta, vaikkakin siellä Espanjan kuningaspari Alfonso XIII ja Viktoria Eugenie Battenberg avasivat näyttelyn. Rakennus oli tarkoitettu väliaikaiseksi, mutta sen saatua kansainvälistä mainetta kaikki eivät olisi halunneet sitä purkaa. Rakennus purettiin kuitenkin tammikuussa 1930.Lapunzina, s. 80 Vaikka rakennus oli pystyssä vain lyhyen aikaan, sen maine säilyi kuvien ja artikkeleiden voimalla.Campbell, s. 41 Siitä muodostui yksi merkittävimmistä rakennuksista Miesin uralla ja koko 1900-luvun arkkitehtuurissa. Rakennuksen merkityksen takia sen jälleenrakentaminen nousi puheenaiheeksi. Vuonna 1980 Barcelonan kaupungin kaupunkisuunnitteluosaston johtaja Oriol Bohigas aloitti projektin Miesin paviljongin uudelleenrakentamiseksi. Rakennustyöt alkoivat 1983, ja rakennus oli valmis alkuperäisellä paikallaan 1986. Rakennus oli pituudeltaan 56,62 ja leveydeltään 18,58 metriä. Siinä oli neljä erillistä tilaa. Keskellä oli seremoniallinen suljettu huone. Lisäksi rakennuksessa oli tilat Saksan toimistoille ja kaksi ulkoilmatilaa, joissa molemmissa oli vesiallas.Lapunzina, s. 78-79 Mies suunnitteli paviljonkia varten myös ns. Barcelona-tuolin, josta on tullut modernin muotoilun merkkipaaluja. Pienemmän altaan vierellä on Georg Kolben suunnittelema patsas. == Lähteet == * * === Viitteet === == Kirjallisuutta == * == Aiheesta muualla == *3D-malli rakennuksesta Google SkechUpissa Luokka:Barcelonan rakennukset ja rakennelmat Luokka:Uudelleenrakennetut rakennukset ja rakennelmat
José de León Toral

thumb|right|José de León Toral José de León Toral (23. joulukuuta 1900 – 9. helmikuuta 1929) oli katolilainen, joka murhasi kenraali Álvaro Obregónin 17. heinäkuuta 1928 tämän tultua valituksi uudelleen Meksikon presidentiksi. Murhan taustalla oli Obregónin ja Plutarco Elías Callesin kirkonvastaisuus. Calles kohdisti kirkkoon suoranaista vainoa, joka johti kristittyjen Cristero- kapinan puhkeamiseen vuonna 1926. León Toral ampui Obregónin tälle järjestetyissä pidoissa La Bombilla -nimisessä ravintolassa. Hän oli tekeytynyt pilapiirtäjäksi. Obregón ilmaisi olevansa tyytyväinen León Toralin piirrokseen, mutta joutui hetken kuluttua tämän tappamaksi. León Toral pidätettiin, todettiin syylliseksi ja teloitettiin. Häntä tekoon yllyttänyt nunna Concepción Acevedo de la Llata eli "La Madre Conchita" sai vankeustuomion. Luokka:Meksikolaiset murhaajat Luokka:Murhasta teloitetut Luokka:Vuonna 1900 syntyneet Luokka:Vuonna 1929 kuolleet
Ukrainan koripallomaajoukkue

Ukrainan koripallomaajoukkue edustaa Ukrainaa koripallon arvokisoissa. Vuoteen 1992 saakka maa oli ollut osana Neuvostoliittoa ja maan pelaajat edustivat Neuvostoliiton koripallomaajoukkuetta. __notoc__ == Historia == === EM- kisoissa === Ukraina esiintyi ensimmäisen kerran Euroopan- mestaruuskilpailuissa vuonna 1997. Tuolloin se pelasi samassa lohkossa Espanjan, Kroatian ja Saksan kanssa. Näistä Ukraina voitti vain Kroatian ja sijoittui lohkonsa viimeiseksi. Sijoitusotteluissa Ukraina voitti Latvian ja Slovenian ja sen lopullinen sijoitus turnauksessa oli kolmastoista. Vuosien 2001 ja 2003 EM-kisoissa Ukraina sijoittui 14:nneksi. Vuoden 2005 EM-kisoissa joukkue sijoittui viimeiseksi eli 16:nneksi. Vuoden 2011 EM-kisoissa Ukraina voitti kaksi viidestä alkulohko-ottelustaan eikä selviytynyt 12 parhaan joukkoon. Vuoden 2013 EM-kisoissa Ukraina saavutti toistaiseksi parhaan arvokisasijoituksensa. Se hävisi alkulohkossaan vain Ranskalle ja sijoittui neljällä voitolla lohkossaan toiseksi. Jatkolohkossa Ukraina hävisi Latvialle ja Liettualle mutta voitti Serbian ja pääsi lohkonsa neljänneltä sijalta pudotuspeleihin. Puolivälierissä Ukraina hävisi Kroatialle. Sijoitusotteluissa se voitti Italian ja hävisi Slovenialle. Ukrainan lopullinen sijoitus oli kuudes. Joukkueen paras pistemies oli yhdysvaltalaissyntyinen Eugene Jeter 13,5 pisteen ottelukeskiarvolla. Vuoden 2015 EM-kilpailuissa Ukraina oli 22:s ja 2017 viidestoista. === MM-kisoissa === Ukraina selviytyi MM-kilpailuihin ensimmäisen kerran Espanjan kisoihin 2014. Se sijoittui alkulohkossaan viidenneksi voitettuaan Dominikaanisen tasavallan ja Turkin sekä hävittyään Suomelle, Uudelle-Seelannille ja Yhdysvalloille. Lopullisessa rankingissa joukkue sijoittui 18:nneksi. == Lähteet == == Aiheesta muualla == * Virallinen kotisivu Luokka:Koripallomaajoukkueet Luokka:Ukrainan koripallo
Jacques Cossard

Jacques Cossard oli ranskalainen 1600-luvulla elänyt pappi, joka kehitti ensimmäisen ranskalaisen pikakirjoitusjärjestelmän. Hän toimi kirkkoherrana ja opettajana, ja julkaisi ranskan ja heprean oppikirjoja.Melin, s. 339 Vuonna 1651 Cossard julkaisi kehittämänsä pikakirjoitusjärjestelmän. Siinä oli merkit 22 kirjaimelle, ja myös vokaaleille käytettiin niiden omia merkkejä,Melin, s. 340 mikä poikkesi tuon ajan englantilaisista järjestelmistä. Järjestelmän käytön laajuudesta ei ole säilynyt tietoa.Melin, s. 342 == Lähteet == * === Viitteet === Luokka:Pikakirjoittajat Luokka:Ranskalaiset papit
Harvard Law Review

Harvard Law Review on Harvardin yliopiston oikeustieteellisen ainejärjestön julkaisema lehti, joka on yksi Yhdysvaltain viitatuimmista oikeustieteellisistä julkaisuista. Sen ensimmäinen numero julkaistiin 15. huhtikuuta 1887. Lehdessä julkaistaan maan eri yliopistojen lakiprofessoreiden kirjoituksia, joita opiskelijat editoivat. Viidestäsadasta vuosikurssilaisesta noin neljäkymmentä valitaan tehtävään.Toobin, s. 26. Presidentti Barack Obama toimi vuonna 1991 lehden ensimmäisenä afroamerikkalaisena päätoimittajana.Toobin, s. 22. == Lähteet == * === Viitteet === == Aiheesta muualla == *Harvard Law Review Luokka:Yhdysvaltalaiset aikakauslehdet Luokka:Harvardin yliopisto Luokka:Oikeustieteelliset lehdet ja aikakauskirjat
Vattukuoriainen

Vattukuoriainen (Byturus tomentosus) on vadelma- ja mesimarjasadon pahimpia pilaajia. Se on aikuisena noin 4-5 mm:n pituinen ja muodoltaan pitkänsoikea lyhyen tiheän harmaan tai kellanharmaan karvan peittämä kovakuoriainen, jonka tuntosarvet ovat nuijamaiset. Vattukuoriaisnaaras munii kukkiin ja kehittyviin raakileisiin noin sata yksittäistä munaa, joista kehittyvät toukat kaivautuvat kukkapohjukseen ja vioittavat myöhemmin marjaa. Vattukuoriaisen toukka eli tuttu "vattumato" on 5-7 mm pitkä ja väriltään kellertävä, selkäpuolelta ruskean ja kellertävän kirjava sekä lyhytkarvainen. Vattukuoriaisen toukka poistuu kypsyneestä marjasta siirtyen maahan, missä se koteloituu. Vattukuoriainen talvehtii täysin kehittyneenä aikuisena kotelon sisällä, josta se kuoriutuu keväällä maan pintakerrosten lämpötilan noustessa 14 asteeseen. Aikuinen vattukuoriainen käyttää ravintonaan voikukkien ja vadelmien kukkanuppuja ja vastapuhjenneita versoja sekä kukkivien pihlajien, orapihlajien ja omenapuiden siitepölyä. Vattukuoriainen on Euroopassa yleinen aina Pohjois-Suomea myöten. Vattukuoriaisen saalistajia luonnossa ovat ainakin: lehvänokkalude (Anthocoris nemorum) ja Chrysoperla harrisii.Centre for Agriculture and Biosciences International (CABI): Byturus tomentosus (raspberry beetle) == Lähteet == *MTT: Vattukuoriainen (Byturus tomentosus) *Farmit.net: Vattukuoriainen * Suomalainen luonto, Kotimaan maisema, kasvit ja eläimet lähikuvassa, Oy Valitut Palat - Reader's Digest Ab, Helsinki, kolmas uudistettu painos, 1989, ISBN 951-8933-01-4 === Viitteet === == Aiheesta muualla == *Laji.fi: Vattukuoriainen (Byturus tomentosus) *Ötökkätieto: Vattukuoriainen (Byturus tomentosus) *Plantwise: Raspberry beetle (Byturus tomentosus) Luokka:Erilaisruokaiset
Ongenkoukku

Ongenkoukku on väline, jota käytetään kalojen kiinniottamiseen ja saalistamiseen. Ongen siimaan sidottavan koukun periaate on, että tarttuessaan syöttiin kala jää suustaan kiinni koukkuun. Koukku voi myös jäädä kiinni muuhun kohtaan kalan ruumiissa. Vuonna 2005 yhdysvaltalainen Forbes-lehti listasi ongenkoukun kahdenkymmenen tärkeimmän keksinnön joukkoon ihmiskunnan historiassa. Koukkuja on monenlaisia, ja niitä on kehitetty erilaisia syöttejä varten. Ongenkoukun historiallinen edeltäjä on launi. Launi on päistään kapeneva tikku, johon siima solmitaan sen keskelle kaiverrettuun uraan. Syötillä varustettu launi päätyy syöttiin iskeneen kalan suuhun poikittain. Launeja on valmistettu kivestä, puusta, luusta tai sarvesta. Jopa kivikauden aikaisia luisia ongenkoukkuja ja liuskekivisiä koukunvarsia on löydetty Suomesta. Kirjailija Juhani Aho on esittänyt novellissaan Ensimmäinen onkeni yksityiskohtaisen kuvauksen siitä, kuinka ongenkoukku valmistetaan käsityönä messinkilangasta.Aho, Juhani: Ensimmäinen onkeni (Lohilastuja ja kalakaskuja, WSOY, Porvoo, 1921 Tilapäinen ongenkoukku voidaan valmistaa esimerkiksi hakaneulasta, orapihlajan piikistä tai naulasta.Aulio 1990, s. 401. Nykyään ongenkoukut valmistetaan yleensä teollisesti. Niitä voi ostaa erikseen tai osana onkilaitetta, johon sisältyvät myös siima, koho ja paino. Tästä on joskus käytetty nimitystä "litka", mutta se kuuluu pikemmin usean koukun pyydykselle. Koukkuja on yksihaaraisen lisäksi kaksi- ja kolmihaaraisia, joita käytetään usein vieheen osana, sekä laukeavia iskukoukkuja. Väkäsetön koukku käy muun muassa urheilukalastukseen, jossa saalis on tarkoitus laskea vahingoittumattomana takaisin. Syötiksi käyvät esimerkiksi lierot, kärpästen tai surviaisten toukat tai leipäpalat. Syöttiä ei ole pakko käyttää lainkaan esimerkiksi silakkaa ongittaessa. Koukkujen suhteelliset koot ilmaistaan numeroin esimerkiksi ns. Redditch-järjestelmällä. Peruskoko on 0. Sitä pienempien koukkujen koot ilmaistaan koon kasvaessa pienenevin numeroin. Peruskokoa suuremmat koukut numeroidaan puolestaan 1/0:sta ylöspäin 2/0 jne. koon kasvaessa suurenevin numeroin. Tietty numero ei suhteellisessa järjestelmässä kerro suoraan koukun kokoa, vaan koot ovat valmistajakohtaisia.Perhorasia.fi: Faq / koukut == Lähteet == * * * === Viitteet === == Aiheesta muualla == * Fly fishing history: Hooks (englanniksi) Luokka:Kalastusvälineet
Feeding Frenzy (videopeli)

Feeding Frenzy on syöntipeli, jossa pelaaja ohjaa nälkäisiä kalalajeja. Kalan on tarkoitus syödä mahdollisimman paljon 40 kentän pelissä ja kasvaa riittävän suureksi, jotta seuraavaan kenttään edetään. Kala kasvaa syödessään ja viimeisillä tasoilla kala tai valas voi syödä miltei kaikkea ruudulla näkyvää tulematta itse syödyksi. Pelin edetessä pelaaja etenee ravintoketjussa aina miekkavalaaksi asti. Pelaajaa uhkaavat isommat saalistajat, syvyyspommit ja meduusat. Jos pelaaja syö saalista nopeasti hetken ajan, päälle kytkeytyy feeding frenzy-tila, jossa pisteitä tulee enemmän. Pelissä ovat "normaali" ja "aikahyökkäys"-pelitilat. ==Pelin saatavuus== Peli on ladattavissa Xbox 360:lle Xbox Live Marketplacelta hintaan 400 Microsoft Points. Peli on myös Arcade-pelille harvinaisesti saatavilla levyllä. Feeding Frenzy on yksi viidestä pelistä Xbox Live Arcade Compilation Discillä. Muut ovat Boom Boom Rocket, Luxor 2, PAC-MAN Championship Edition ja UNO. Windowsille peli on ladattavissa PopCap Gamesin sivulta maksullisena. Pelistä ovat demoversiot sekä Xbox 360:lle että Windowsille. ==Saavutukset Feeding Frenzyssä Xbox 360:llä== Pelissä on Arcade-pelille normaalit 12 saavutusta, joista tulee 200 GS. Saavutusohjepalveluissa peli on arvioitu vaikeudeltaan keskitasolle, mutta aikaavieväksi. ==Lähteet== * PopCap Games * Achieve 360 Points * Xbox 360 Achievements Luokka:Xbox 360 Live Arcade -pelit Luokka:Flash-pelit Luokka:Vuoden 2006 videopelit